Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu-ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere! Mina olen Glory Backman
ja tänases saates käin koos sinuga läbi kõik selle,
mida apostel Paulus kirjutas vanglas olles
nii Kolossa kui Laodikeia kogudustele.
Isegi, et Paulus polnud kunagi käinud neis kogudustes,
nägi ta vaimus siiski nende koguduste olukorda.
Ühtlasi tahan täna ka julgustada sind läbi prohvetliku sõnumi.
Olen palunud, et Püha Vaim annaks mulle prohvetliku sõna
vaatajate jaoks.
Rhema sõna.
Elavat sõna, mis kõnetaks sind just su praeguses eluolukorras.
Mu elu kohta on ilmunud teine eluloo raamat,
mis kannab pealkirja "Elu Jumala imedes".
Olen juba saanud palju head tagasisidet
selle raamatu kohta,
nii et kui soovid, võid tellida selle endale
ekraanil nähtava kodulehe kaudu.
Nii nagu ka raamatu "Tegelikkuse rapsoodia",
mis räägib pastor Chris'i igapäevastest mõtisklustest
Jumala Sõna üle.
Lisaks sellele on seal ka palveid
ja ilmutuslikku infot, mis tugineb Jumala Sõnale.
Nii saad ka selle raamatu tellida endale, kui soovid.
Nüüd aga apostel Pauluse juurde,
kes nägi koguduse olukorda, kus ta kordagi käinud polnud.
Vaid Jumala Püha Vaim võib midagi sellist korda saata.
Paulus on kirjutanud umbes poole kogu Uuest Testamendist,
saades selle kõik ilmutuse kaudu Jumalalt.
Ehk siis Püha Vaim ilmutas talle neid vaimulikke saladusi,
koguduse struktuuri, armuande
ja isegi Jeesuse teist tulemist.
Paulus oli oma usus ja ülesannetes, mille Jumal oli talle andnud,
tõeline briljant.
Kui mõelda Pauluse taustale,
siis tema oli ju see, kes laastas kogudusi
ja kes saatis vangi Jeesusesse uskuvaid mehi ja naisi.
Ta oli üks nende juutide seast,
kes viskasid Stefanose ta usu pärast kividega surnuks.
Usu tõttu Jeesusesse Kristusesse.
Mõtle, kas pole mitte hirmutav,
et meie usk Jumalasse ja Jeesusesse Kristusesse
langeb tänapäevalgi "kivirahe" alla
tänu inimeste suhtumistele ja sõnadele.
Ka tänu sellele, et halvustatakse ja tõmmatakse vett peale sellele,
kui ma olen vaimses mõttes valvel ja Jumala Vaimu läbi uuestisündinud.
Mõtleme näiteks ilmalikele infoallikatele,
mis järgivad maailma vaimsust.
Kui keegi läheks mõne teise usundi esindajate kogunemispaika
ja laseks nad maha,
leviks see uudis kõigis uudistekanalites üle maailma.
Kui aga kristlasi tapetakse iga päev,
neid maha lastes, üles puues ja neilt päid maha raiudes,
siis maailma uudistekanalites ei räägita kristlaste tagakiusust sõnagi
Kas pole mitte kohutav?
Piiblis on öeldud, et maailm armastab enda omi.
Kuid läheme nüüd apostel Pauluse õpetuse juurde.
Vaatame Koloslastele 2. peatükki ja loeme kohe sealt algusest,
kus on ka ta tervitus kohalikele usklikele.
"Ma tahan, et te teaksite,
kui suur võitlus on mul teie ja laodikeialaste pärast
ning kõikide pärast, kes mind ennast ei ole näinud,
et julgustada nende südameid, kes on kokku liidetud armastuses
ja täieliku mõistmise kogu rikkuse,
Jumala saladuse - Kristuse - tunnetamises,
kelles peituvad kõik tarkuse ja tunnetuse aarded.
Ma ütlen seda selleks, et keegi teid ei eksitaks ilukõnedega,
sest ehk ma küll ihulikult olen eemal, olen ma vaimu poolest ometi teiega,
rõõmustades, kui ma näen teie korda ning teie kindlat usku Kristusesse.
Nii nagu te nüüd olete Kristuse Jeesuse
võtnud vastu Issandaks,
nõnda käige temas..."
Paulus ütleb siin, et ta sees käib võitlus nende pärast.
Mõeldes siinsele sõnale "võitlus", siis see on kui seesmine võitlus,
mis käib meie sees ja meie vaimus.
See on kui Püha Vaimu mõjutus meis, mis õhutab meid üles palvele -
palvevõitlusele.
Paulus ütleb siin,
et ta sees käib üks võitlus.
Seda võib võrrelda ka kui võistlemise või ponnistamisega.
Ta lihtsalt ei lebota seal vanglas olles
ega vaata telekast erinevaid seebikaid,
vaid tal on palju kõrgem kutse.
Ta palvetab koguduse pärast Jumala ees.
Millise suhtumisega?
Sellisega, et ta pühendab end palvele.
Paulus ei kurtnud oma ahelatest kogudusele või selle liikmetele.
Ta pidas neid otsekui au asjaks,
sest kõik, mis tal oli, oli Jumalast, Jumala kaudu ja Jumalale.
Peetrus ütles, et ta pole väärt, et teda löödaks risti pea ülespidi.
Seda seetõttu, et ta oli eitanud Kristust.
Nii tahtis ta ka, et ta löödaks risti pea alaspidi.
Nii on vähemalt ajaloo kirjutistes kirjas.
Paulus aga ütleb siin, et tal on suur võitlus selle pärast,
et usklike südamed saaks armastuses ühte liidetud.
Jumala armastus on see, mis hoiab kristlasi koos
ja loob tunde, et koguduses on hea olla
ja et sa oled sinna oodatud.
Jumala armastus on see,
mis on Püha Vaimu kaudu valatud välja me südameisse.
Üks proua ütles mulle kord: "Palveta, et mul oleks rohkem armastust!"
Ütlesin: "Sa ei vaja enam kuidagi rohkem armastust,
sest Püha Vaimu kaudu on sinus juba kõik see armastus,
mida sa vajad
ja mida kogu inimkond vajab."
Me peame lihtsalt õppima
laskma sel armastusel voolata meist välja selliselt,
et me enda suhtumised ja mõttemallid muutuks
ja me mõtleks mõnest inimesest või olukorrast selliselt
nagu Jeesus seda teeks.
Taoline võitlus käib igaühe meie sees.
See on selline seesmine võitlus või maadlemine.
Üks seesmine võitlus me sees.
Õnnis aga on see inimene,
kes need võitlused Kristuses ka võidab,
elades võitjana.
Paulus ütleb siin ka seda,
et saaksime osa täiest arusaamise rikkusest
ning õpiksime tundma Jumala saladusi,
mis peituvad Jeesuses Kristuses.
Jeesus ise annab meile neist teada
vastavalt sellele, kui palju Ta saab meile loota
ja ka vastavalt sellele,
kui palju oleme võimelised seda infot vastu võtma.
Jumalas on nii palju sellist infot,
mida me ei suuda maises mõttes isegi ette kujutada
või endale teadvustada.
Sest nagu Piibelgi ütleb -
kõik see, mille Ta on meie jaoks valinud ja valmistanud igaviku tarvis...
Isegi, et me praegu elame siin maa peal,
siis üks päev, kui jätame selle ihu maha,
saame me osa asjadest,
mida kõrv ei ole kuulnud ja silm ei ole näinud
ja mis pole inimese mõtteissegi tõusnud.
Kõik see imeline ja võimas, mille Jumal on meie jaoks valinud.
Siin on juttu ka Laodikeia kogudusest,
kellele Paulus ühes Kolossa kogudusega viitas.
Koloslastele 4:15 on näha,
et see kogudus käis koos Nümfa kodus.
Laodikeia kogudus, kes käis koos Nümfa kodus,
selle juht oli Arhippos.
Koloslastele 4:17 ütleb Paulus: "Ja öelge Arhipposele:
Vaata, et sa täidad seda teenimiseametit."
Tegu oli Laodikeia kogudusega, mille toimimist Paulus nägi.
See kogudus võitles valeõpetajate ja filosoofia vastu.
See kogudus võitles
Vana Testamendi lepinguteooria vastu
Kuna Kristusega koos tuli täiesti uus leping
ja apostel Paulus oli valitud üheks sõnumi edastajaks
selle uue lepingu kohta.
Kui mõelda Laodikeia kogudusele, mis oli imeväike,
kuna käis koos kellegi kodus,
siis teadsid sa, et see kogudus oli Jumalale tohutult tähtis.
Me näeme seda llmutuse raamatust.
Ristija Johannes...
Vabandust, mitte Ristija Johannes,
aga apostel Johannes oli ainus jünger, kes suri tavasurma.
Kuigi seda Patmose saarel vangistuses olles.
Issand ise ilmus talle seal
ja andis talle Ilmutusraamatu, mida meie jaoks kirja panna.
Ilmutuse raamat 3:14:
"Ja Laodikeia koguduse inglile kirjuta:
Nõnda ütleb Aamen, ustav ja tõeline Tunnistaja,
Jumala loomise Algus:
Ma tean su tegusid, et sa ei ole külm ega kuum.
Oh oleksid sa ometi külm või kuum!
Aga nüüd, et sa oled leige ja mitte külm ega kuum,
sülitan ma su välja oma suust.
Et sina ütled: Ma olen rikas ja mul on rikkust küllalt
ning mul ei ole puudu millestki -
ning sa ei teagi, et sa oled vilets ja armetu
ja vaene ja pime ja alasti -,
siis ma annan sulle nõu osta minu käest tules proovitud kulda,
et sa saaksid rikkaks,
ning valgeid rõivaid, et end nendega riietada
ja et ei saaks avalikuks sinu alastioleku häbi,
ning silmasalvi võida silmi, et sa näeksid.
Keda iganes mina armastan, neid kõiki ma noomin ja karistan.
Ole siis innukas ja paranda meelt!"
Siin me näeme, mida Laodikeia kogudus endast arvas.
Nad pidasid end rikkaks.
Rikkaks Jumalas,
nii et nad otsekui ei vajanud enam midagi.
Jeesus aga ütles nende kohta:
"Et sina ütled: Ma olen rikas ja mul on rikkust küllalt
ning mul ei ole puudu millestki -
ning sa ei teagi, et sa oled vilets ja armetu
ja vaene ja pime ja alasti."
Millised karmid sõnad Issanda poolt Laodikeia kogudusele,
kellele Paulus oli samuti kirjutanud ja kelle eest palves võidelnud.
Igakord, kui meiegi käime palvekoosolekutel,
siis seal vaid kui sosistatakse ja ollakse väga vaikselt.
Kuid las ma öelda -
palvekoosolekutel tuleb ikka korralikult palvetada!
Ja kui sa oled saanud Jumalalt üleloomuliku palvekeele,
siis tuleb rääkida keeltes ja palvetada keeltes.
Ma palvetan iga päev keeltes.
Keeltes rääkimine kuulub igaühele, kes usub Jeesusesse.
Jeesus kuulutas prohvetlikult:
"Minu nimel hakkate te rääkima uusi keeli."
Peame palvetama nii palvekoosolekutel kui kodudes.
Me ei saa delegeerida oma palvetamist kellelegi teisele.
Jah, ühised palveajad on head,
kus palume Püha Vaimu poolt esile toodud asjade eest
või inimeste vajaduste eest.
Me palume üheskoos,
sest selles peitub tohutu Jumala vägi ja mõju,
nii et ka palvevastused tõusevad kohe kindlasti esile.
Olen saanud palju palvevastuseid ja saan neid endiselt.
Jumal vajab meie palveid.
Apostel Paulus palvetas samuti.
See võimas Jumala mees,
kes on kirjutanud poole Uuest Testamendist.
Ta palvetas Laodikeia koguduse eest,
kes olid saanud Jumalalt armuande ja jumalikku mõjuvõimu.
Kuid nende juhi Arhipposega läks midagi nihu,
kellele Paulus oli öelnud,
et ta peaks hoolega teenimisametit, mille ta oli Jumalalt saanud.
Kuid inimene võib väsida sellises ametis.
Ta hing võib väsida.
Koguduses aga, kus Jumala Sõna on elav,
elustab see ka inimesi.
Mida toit teeb? See toidab!
Mida toit teeb? See annab meile energiat!
Jumala Sõna annab meile samuti energiat.
See annab me vaimule jõudu.
Vaimule, mis uueneb iga päev
ja mis muutub üha enam Jeesuse Kristuse sarnaseks.
Jeesus ütles Laodikeia kogudusele: "Sa oled vaene ja alasti."
Mida Ta siin ütleski?
"...sa oled vilets ja armetu ja vaene ja pime ja alasti..."
Mõtle! Sa oled pime, vaene, vilets ja alasti.
Selline sõnum on vaimulikele juhtidele.
Tegelikult kogu kogudusele.
Olen näinud inimesi, kes ütlevad, et nende kogudustes on kõik nii kuiv.
Kohe nii kuiv kui kõrbes.
Osa usklikke tuleb palvekoosolekule
ja ütleb: "Oo, mul on kõrbeaeg, mul on kõrbeaeg!"
Mida sa sinna kõrbe siis ronisid?
Sa ise ju ronisid sinna!
Kuidas?
Kui sa ei loe Jumala Sõna ega mõtiskle selle üle.
Kui sa ei palveta.
Kui su palveelu seisneb ainuüksi pidevas palves:
"Issand, aita mind!
Aita, aita, aita!
Aita mind viletsat ja pimedat!"
Eks seegi ole palve,
kuid me peaks parandama meelt sellistest asjadest.
Peaksime alati otsustama Jumala tahte täitmise kasuks.
Sest kui valid oma tahte, siis jõuadki kõrbe.
Lase aga käia! Mine siis aga kõrbe!
Kui aga tahad kõrbest välja saada, siis tead, mida sa tegema pead?
Lugema Jumala Sõna ja mõtisklema selle üle.
Ikka ja jälle,
et selles Sõnas peituv vägi täidaks su vaimu
ja sa saaks üles õhutatud.
Sa õhutad end üles Püha Vaimu tule abil,
lisades aga sellesse "lõkkesse" Jumala Sõna.
Sa mõtiskled selle üle ja räägid ning palvetad seda välja.
Ja Jumal, kes on kõikjalviibiv ja kes on kõikväeline ning kõiketeadev
on meie ligi.
Ja meie oleme Temas.
Me elame, me liigume,
me mõtleme, me räägime ja tegutseme Temas.
Me peame elama usus ja mitte milleski muus.
Mõistad sa?
Usus Jeesusesse Kristusesse!
Nüüd aga palvetame koos.
Tahan paluda su eest, et pääseksid sealt kõrbest välja.
Palu Jumalalt andeks kogu oma nurisemise pärast.
Sellise negatiivse nurisemise pärast
ja negatiivse mõtteviisi pärast.
Palu see andeks Jumala käest.
Ma kuulutan just praegu Jeesuse nimel,
et Püha Vaim võiks voolata su vaimu ja hinge.
Et Püha Vaim võiks voolata sinusse ja sa saaksid uut jõudu ja väge.
Hakka rääkima keeltes.
Hakka iga päev palvetama - üha uuesti ja uuesti,
märgates peagi, et oled tuline vaimus.
Eraldu inimestest, kes räägivad tühje ja negatiivseid sõnu.
Sõnu, mis ei kanna endas Jumala väge.
Eraldu sellisest seltskonnast
ja hoia Jumala koguduse ningi ligiolu ligi,
et kiita, ülistada ja austada Teda seal.
Aitäh, et olid minuga ja jaksasid vaadata lõpuni!
Ole rikkalikult õnnistatud! Kõike head!
Hea TV7 kanali toetaja!
Usun siiralt, et Jumal ise tänab sind rikkalikult
kogu sinu toe ja panuse eest TV7'le.
Võid jätkuvalt helistada 900 1770 (kõne hind on 10)
või teha pangaülekande, leides me andmed www.tv7.ee
Aitäh sulle su toetuse eest, tänu millele TV7 saab eksisteerida!
Ole õnnistatud ja kõike head!
Tõlge: Anne-Ly Raukas